รัฐบาลไทย-ข่าวทำเนียบรัฐบาล-นายกรัฐมนตรี ตรวจเยี่ยมการบริหารจัดการระบบขนส่งมวลชนกรุงเทพ และแนวทางการพัฒนาจุดเชื่อมต่อการเดินทาง (ล้อ ราง เรือ) ของกรุงเทพมหานคร
วันพฤหัสบดีที่ 16 สิงหาคม 2561
นายกรัฐมนตรี ตรวจเยี่ยมการบริหารจัดการระบบขนส่งมวลชนกรุงเทพ และแนวทางการพัฒนาจุดเชื่อมต่อการเดินทาง (ล้อ ราง เรือ) ของกรุงเทพมหานคร
นายกรัฐมนตรีตรวจเยี่ยมการบริหารจัดการระบบขนส่งมวลชนกรุงเทพและแนวทางการพัฒนาจุดเชื่อมต่อการเดินทาง (ล้อ ราง เรือ) ของกรุงเทพมหานคร  เพื่อมุ่งพัฒนาระบบขนส่งมวลชนเชื่อมโยงให้เป็นระบบเดียวทั้งระบบ ส่งเสริมการใช้บริการสาธารณะ ลดปัญหาจราจรในปัจจุบัน
วันนี้(15ส.ค.61)เวลา10.30น. พลเอกประยุทธ์จันทร์โอชานายกรัฐมนตรีและคณะพร้อมด้วยรัฐมนตรีที่เกี่ยวข้องอาทินายอาคมเติมพิทยาไพสิฐรัฐมนตรีว่าการกระทรวงคมนาคมนายวีระศักดิ์โควสุรัตน์รัฐมนตรีว่าการกระทรวงการท่องเที่ยวและกีฬาได้เดินทางมาตรวจเยี่ยมการบริหารจัดการระบบขนส่งมวลชนกรุงเทพและแนวทางการพัฒนาจุดเชื่อมต่อการเดินทาง(ล้อรางเรือ)ของกรุงเทพมหานคร เส้นทางจากสถานีสนามกีฬาแห่งชาติ (W1) ไปยังสถานีบางหว้า (S12) และเดินทางต่อตามทางเดินยกระดับ (Skywalk)เพื่อตรวจเยี่ยมจุดเชื่อมต่อการเดินทางรถไฟฟ้า–ท่าเรือ โดยมี พล.ต.อ.อัศวิน ขวัญเมือง ผู้ว่าราชการกรุงเทพมหานคร คณะผู้บริหารกรุงเทพมหานคร พร้อมด้วยนายคีรี กาญจนพาสน์ ประธานกรรมการ บริษัท บีทีเอส กรุ๊ป โฮลดิ้งส์ จํากัด (มหาชน) และนายสุรพงษ์ เลาหะอัญญา กรรมการผู้อํานวยการใหญ่ บมจ.ระบบขนส่งมวลชนกรุงเทพ (บีทีเอส) ตลอดจนผู้บริหารและเจ้าหน้าที่ที่เกี่ยวข้อง BTS ให้การต้อนรับและร่วมเดินทางในการตรวจเยี่ยมครั้งนี้ด้วย
ทั้งนี้ ก่อนออกเดินทางโดยรถไฟฟ้าBTSจากสถานีรถไฟฟ้าBTSสนามกีฬาแห่งชาติ(W1) ไปยังสถานีรถไฟฟ้าBTSบางหว้า(S12) – Skywalkเพื่อตรวจเยี่ยมจุดเชื่อมต่อการเดินทางรถไฟฟ้า–ท่าเรือนั้นนายกรัฐมนตรีได้รับมอบบัตรรถไฟฟ้า BTS ซึ่งมีภาพถ่ายนายกรัฐมนตรีขณะกําลังบังคับรถไฟฟ้าเมื่อครั้งเดินทางไปเปิดสถานีรถไฟฟ้าสําโรงเมื่อปีที่ผ่านมา จากนายคีรีกาญจนพาสน์ประธานกรรมการบริษัทบีทีเอสกรุ๊ปโฮลดิ้งส์จํากัด(มหาชน) โดยบรรยากาศบนรถไฟฟ้า BTS ขณะที่นายกรัฐมนตรีตรวจเยี่ยมระบบขนส่งมวลชนฯ ยังเปิดให้บริการประชาชนตามปกติ ซึ่งนายกรัฐมนตรี ได้เดินพบปะพูดคุยกับประชาชนและนักท่องเที่ยวที่มาใช้บริการรถไฟฟ้าอย่างเป็นกันเอง โดยได้สอบถามถึงความสะดวกในการใช้บริการรถไฟฟ้า รวมทั้งสอบถามถึงชีวิตความเป็นอยู่และการประกอบอาชีพต่าง ๆ ของประชาชนด้วยความสนใจ พร้อมกันนี้ นายกรัฐมนตรี ได้เสียสละที่นั่งของตนเองบนรถไฟฟ้าให้ประชาชนซึ่งเป็นสุภาพสตรีได้นั่งด้วย โดยประชาชนที่ได้พูดคุยกับนายกรัฐมนตรี ได้ให้กําลังใจนายกรัฐมนตรีในการทํางานและบริหารราชการแผ่นดินอีกด้วย
เมื่อนายกรัฐมนตรี เดินทางถึงสถานีรถไฟฟ้าBTSบางหว้า(S12) ได้เดินทางต่อตามทางเดินยกระดับ(Skywalk)ระยะทางประมาณ250เมตรเพื่อเชื่อต่อการเดินทางระบบขนส่งที่ท่าเรือตากสิน–เพชรเกษม(บางหว้า) พร้อมรับฟังบรรยายสรุปการบริหารจัดการและพัฒนาจุดเชื่อมต่อการเดินทาง(ล้อรางเรือ)ของกรุงเทพมหานคร และแผนงานการพัฒนาการเดินเรือในคลองภาษีเจริญและส่วนต่อขยายในอนาคต ณบริเวณทางเดินยกระดับ(สกายวอล์ค)สถานีรถไฟฟ้าบางหว้า
โอกาสนี้ นายกรัฐมนตรี ได้กล่าวชื่นชมเกี่ยวกับการบริหารจัดการและการพัฒนาจุดเชื่อมต่อการเดินทางปัจจุบันว่ามีความคล่องตัวดีแล้ว ซึ่งในอนาคตต้องมีการขยายเมืองและพัฒนาพื้นที่ออกไปในบริเวณรอบนอกและปริมณฑลให้มากขึ้น เพื่อกระจายความเจริญไปสู่พื้นที่อื่นแทนการพัฒนาเฉพาะในเขตเมืองเท่านั้น ซึ่งจะสามารช่วยบรรเทาความแออัดและแก้ไขปัญหาการจราจรได้ด้วย โดยแผนการดําเนินการดังกล่าวนั้นอยู่ในยุทธศาสตร์ชาติ 20 ที่รัฐบาลได้กําหนดไว้เรียบร้อยแล้ว
พร้อมกันนี้ นายกรัฐมนตรี ได้พบปะพูดคุยกับประชาชนและชาวบ้านในพื้นที่ที่มาให้การต้อนรับอย่างเป็นกันเอง รวมทั้งสอบถามถึงชีวิตความเป็นอยู่ และการเพาะปลูกพืชต่าง ๆ ในพื้นที่ดังกล่าว โดยประชาชนได้นําผลิตภัณฑ์แปรรูปและผลผลิตทางการเกษตรมามอบให้กับนายกรัฐมนตรีด้วย ในโอกาสเดินทางมาเยี่ยมเยียนประชาชนและตรวจเยี่ยมระบบขนส่งมวลชนกรุงเทพและแนวทางการพัฒนาจุดเชื่อมต่อการเดินทาง (ล้อ ราง เรือ) ของกรุงเทพมหานคร
จากนั้นนายกรัฐมนตรีได้เดินทางโดยเรือที่ท่าเรือสะพานตากสิน–เพชรเกษมเพื่อเดินทางไปยังท่าเรือวัดกําแพงบางจากเขตภาษีเจริญระยะทางประมาณ2.5 กิโลเมตรพร้อมรับฟังการบรรยายเชิงประวัติศาสตร์ถึงความเป็นมาและความสําคัญของเส้นทางการเดินเรือสถานที่สําคัญจากท่าเรือสะพานตากสิน–เพชรเกษมไปยังท่าเรือวัดกําแพงบางจากรวมทั้งเยี่ยมชมโครงการฟื้นวิถีชีวิตชุมชนคลองบางหลวงผ่านการท่องเที่ยวย่านประวัติศาสตร์กรุงธนบุรีและตรวจการพัฒนาจุดเชื่อมต่อการเดินทาง(ล้อรางเรือ)ของกรุงเทพมหานครผ่านการเดินเรือเส้นทางล่องคลองภาษีเจริญและคลองบางหลวงก่อนเดินทางต่อไปยังวัดอินทาราม (บางยี่เรือ) ระยะทาง 3.5 กิโลเมตร เพื่อตรวจเยี่ยมโครงการฟื้นวิถีชีวิตชุมชนคลองบางหลวงผ่านการท่องเที่ยวย่านประวัติศาสตร์กรุงธนบุรีต่อไป
ทั้งนี้ ตั้งแต่วันที่ 28 กรกฎาคม 2561 เป็นต้นมา กรุงเทพมหานครได้เปิดทดลองเดินเรือเส้นทางใหม่ ตั้งแต่ท่าเรือสะพานตากสิน-เพชรเกษม (บางหว้า) คลองภาษีเจริญ ถึงท่าเรือวัดกําแพงบางจาก คลองบางกอกใหญ่ (ตลาดคลองบางหลวง) เพื่อเชื่อมโยงระบบคมนาคมทางน้ํากับเข้ากับโครงข่ายสาธารณะอื่น ๆ ตามนโยบาย “ล้อ ราง เรือ” ของกรุงเทพมหานคร โดยให้บริษัทกรุงเทพธนาคม ในฐานะผู้บริหารจัดการระบบล้อ ราง เรือ ในกรุงเทพมหานครและโครงการเดินเรือในคลองภาษีเจริญในปัจจุบัน มาเป็นผู้จัดการเดินเรือในระยะทดลอง โดยให้บริการประชาชนโดยไม่เก็บค่าโดยสาร ในทุกวันหยุดเสาร์อาทิตย์และวันหยุดนักขัตฤกษ์ ตั้งแต่เวลา 08.00 – 18.00 น. เรือจะออกทุก 30 นาที มีท่าเรือที่ใกล้กับสถานีรถไฟฟ้า BTS บางหว้า และจุดจอดรถโดยสารประจําทาง ซึ่งผ่านเส้นทางที่เป็นย่านท่องเที่ยวสําคัญ เช่น ตลาดคลองบางหลวง บ้านศิลปิน และชุมชนร้านค้าโบราณ เป็นต้น
----------------------
กลุ่มประชาสัมพันธ์และเผยแพร่สํานักโฆษก